কোন দেশে ভৌগলিক বিভক্তি টিকসই করার মোক্ষম মাধ্যম হলো সে দেশে জনগণের মাঝে গভীর ঘৃনা এবং সে ঘৃনার ভিত্তিতে ভাতৃঘাতি সংঘাতের জন্ম দেয়া। দখলদার ফ্রান্স প্রশাসন সিরিয়ায় সেটিই করেছে। ফল দাঁড়িয়েছে,হাজার বছরের বেশী কাল ধরে সূন্নী,শিয়া,খৃষ্টান,দ্রুজ,তুর্কমান,কুর্দি সিরিয়াতে একসাথে শান্তিতে বসবাস করলেও ফ্রান্সের মাত্র ২৭ বছরের শাসনে সেটি অসম্ভব হয়ে পড়ে। ঘৃনার সে আগুণে অবিরাম জ্বলছে লেবানন,এখন সে আগুণ সিরিয়াতেও ছড়িয়ে দিতে তারা ব্যস্ত। আর সে আগুণের ফেরি করছে ইসলামে অঙ্গিকারশুণ্য সেক্যুলারিস্টগণ। বহু শ্রম ও বহু অর্থে গড়া কোন বিশাল গৃহকে ভস্মিভূত করতে বেশী সময় বা বেশী মাল-মশলা লাগে না। সামান্য পেট্রোল এবং ম্যাচের কাঠিই সে কাজে যথেষ্ট। তেমনি বহু শত বছরে গড়া একটি সমৃদ্ধ সভ্যতা ধ্বংসেও সময় লাগে না। মুসলিম বিশ্বে সে পেট্রোল ও ম্যাচের কাজ দিয়েছে ইসলামে অঙ্গিকারশূণ্য সেক্যুলারিস্ট জাতিয়তাবাদীরা।মুসলিম দেশগুলো ভাঙ্গাতেই তাদের আনন্দ,গড়াতে নয়। তাই মুসলিম দেশগুলো যতই বিভক্ত হচ্ছে ততই বাড়ছে তাদের বিজয়োৎসব। শুধু দিন বা মাসব্যাপী নয়,বছর ব্যাপী।